Lon Chaney sr.

Leonidas Frank «Lon» Chaney sr. (født 1. april 1883 i Colorado Springs i Colorado i USA, død 26. april 1930 i Los Angeles) var en amerikansk stumfilmskuespiller.

Første år 
Lon Chaney ble døpt Leonidas Frank Chaney i Colorado Springs i Colorado av døve foreldre, Frank Chaney (av engelsk og fransk opprinnelse) og Emma Kennedy (av irsk opprinnelse), og på grunn av foreldrenes døvhet ble Lon tidlig dyktig i pantomime, noe han senere utnyttet som skuespiller fra 1902. I de påfølgende år reiste Chaney rundt med populære Vaudeville-show.

Ekteskap 

I 1905 møtte Lon og giftet seg med sangeren Cleva Creighton og året etter ble deres første og eneste sønn født, døpt Creighton Chaney, men kjent som Lon Chaney jr. Familien Chaney fortsatte å turnere noen år til, men bosatte seg i 1910 i California.

Ekteskapet begynte å halte og i april 1913 dro Cleva ned til sentrum av Los Angeles og til Majestic Theater hvor Lon drev «Kolb and Dill Show», og forsøkte å begå selvmord ved å svelge kvikksølv. Forsøket feilet, men ødela hennes sangkarriere. Skandalen og den påfølgende skilsmisseoppgjøret tvang Chaney ut av teateret og inn i filmindustrien som han hadde hatt småjobber allerede fra 1912.

Til filmen 

Chaney blir hovedsakelig husket som en pioner innenfor skrekkfilm, blant annet stumfilmversjonen av Ringeren i Notre Dame og Operafantomet. Hans evne til å forandre seg uten større sminke ga ham kallenavnet «Mannen med de tusen ansikter». Han opptrådte i flere filmer regissert av Tod Browning, spilte ofte ufyselige eller maltrakterte figurer (eller begge deler), inkludert karnevalsknivkasteren Alonzo Den Armløse i Den ukjente (1927) sammen med Joan Crawford.

Chaney døde av komplikasjoner fra strupekreft og ble gravlagt på Forest Lawn Memorial Park i Glendale i California.

Lon Chaney har en stjerne på Hollywood Walk of Fame og i 1994 ble han hedret med et amerikansk frimerke, tegnet av karikaturtegneren Al Hirschfeld.

Filmer i utvalg

Kortfilmer 
1913 – The Sea Urchin
1913 – The Blood Red Tape of Charity
1913 – Shon the Piper
1913 – The Trap
1913 – The Restless Spirit
1913 – Almost an Actress
1913 – An Elephant on His Hands
1913 – Back to Life
1913 – Red Margaret, Moonshiner
1913 – Bloodhounds of the North

Spillefilmer 
1915 – Father and the Boys
1916 – The Grip of Jealousy
1916 – Tangled Hearts
1916 – The Gilded Spider
1916 – Bobbie of the Ballet
1916 – The Grasp of Greed
1916 – The Mark of Cain
1916 – Naar fædrelandet kalder
1916 – The Place Beyond the Winds
1916 – The Price of Silence
1917 – Hans to hustruer
1917 – Hell Morgan's Girl
1917 – The Girl in the Checkered Coat
1917 – The Flashlight
1917 – A Doll's House
1917 – Fires of Rebellion
1917 – The Rescue
1917 – Pay Me!
1917 – Triumph
1917 – The Empty Gun
1917 – Anything Once
1917 – The Scarlet Car
1919 – Mirakelmanden
1920 – Utenfor loven
1923 – Ringeren i Notre Dame
1923 – Han som faar ørefikene
1925 – Operafantomet
1926 – Mænd (Tell It to the Marines)
1926 – Kapteinen fra Singapore (The Road to Mandalay)
1927 – Den ukjente (The Unknown)
1927 – Daggry (Mockery)
1928 – Le klovn, le! (Laugh, Clown, Laugh)
1928 – Rov-Edderkoppen (While the City Sleeps)
1929 – Kjærlighetsnetter (Where East Is East)

Referanser

Eksterne lenker 
 
 
 Chaney's story on History of Horror website
 Lon Chaney, Sr. Filmography

Skuespillere fra USA
Stumfilmskuespillere
Hollywood Walk of Fame
Personer fra USA av irsk opphav
Personer fra Colorado Springs
Stumfilmregissører